
Secţiuni
Pentru elevi:
1) crearea unui basm original, de maximum 2 pagini (ciclu primar) /3 pagini (ciclu gimnazial şi liceal);
2) rescrierea/parodierea unui basm consacrat din literatura română sau universală, de maximum 2 pagini (ciclu primar) /3 pagini (ciclu gimnazial şi liceal);
3) basm ilustrat: redactarea unui basm de maximum 2 pagini (ciclu primar) /3 pagini (ciclu gimnazial şi liceal), însoţită de o compoziţie plastică (în orice tehnică: desen în culori, pictură, grafică) redând o scenă, unul sau mai multe personaje din basmul propriu, preferabil pe aceeaşi pagină cu textul; 
4) redactarea unui eseu tratând elemente specifice basmului (teme, motive, personaje tipice) doar pentru elevii ciclului liceal (maximum 3 pagini);
5) eseu social, cu tema „Dacă aş fi Făt-Frumos“, tratând diferite aspecte ale realităţii contemporane, cu probleme specifice (discriminare, sărăcie, nevoia de întrajutorare, etc.), de maximum 2 pagini (ciclu primar) /3 pagini (ciclu gimnazial şi liceal).
Se vor puncta următoarele aspecte:	
 originalitatea şi expresivitatea – 30 puncte;
 încadrarea în temă – 10 puncte;
 alegerea unui titlu sugestiv – 20 puncte; 
 respectarea caracteristicilor de conţinut şi limbaj specifice basmului (la secţiunile 1 şi 2 elevi) sau ale redactării unui eseu (secţiunile 3 şi 4 elevi, ambele secţiuni cadre didactice) – 20 puncte;
 coerenţa, echilibrul şi mesajul transmis – 20 puncte. 
Redactarea lucrărilor se va face în format A4, la un rând, cu margini egale de 20 mm, cu diacritice, titlul scris cu majuscule (Times New Roman, 14 Bold), iar textul cu Times New Roman 12. Numele autorului/autorilor, clasa, şcoala, judeţul, cadrul didactic îndrumător, numărul de telefon și e-mailul cadrului didactic îndrumător vor fi trecute în josul paginii/la finalul lucrării (toate aceste date figurând și în fișa de înscriere sau într-un tabel, dacă sunt mai mulți participanți). Lucrările nesemnate, dar și cele copiate de pe Internet sau din alte surse, vor fi descalificate! Un elev poate participa la mai multe secţiuni, la fiecare secţiune pot participa şi echipe de câte doi elevi. Fiecare cadru didactic coordonator, căruia îi revine sarcina de a face o selecţie a lucrărilor înainte de a le expedia (selecție ce poate fi făcută și la nivelul instituției/județului), poate înscrie cel mult cinci creaţii ale elevilor pentru fiecare secţiune din cele cinci ale concursului.
La secţiunea basm ilustrat, evaluarea se va face separat, luându-se în considerare nu doar corectitudinea şi expresivitatea textului (vezi punctajul de mai sus), care va avea prioritate față de ilustrație, ci şi aspecte ce ţin de arta plastică:
 elemente de construcţie – 30 puncte;
 unitatea compoziţiei – 20 puncte;
 originalitate – 20 puncte;
 limbaj plastic expresiv, îngrijit – 20 puncte;
 încadrarea în temă – 10 puncte. 
Pentru cadre didactice – schimb de experiență, referate și comunicări:
1) redactarea unui eseu de maximum 4 pagini în care să interpreteze în notă personală teme, motive, elemente specifice basmului (de exemplu: Caracterul moralizator al basmului, Basmul ca aventură iniţiatică, Simbolismul unor obiecte, numere, etc.) sau caracteristici și exemple de redactare a eseului argumentativ (ciclu gimnazial și liceal); 
2) exemple de bune practici, metode inovative și activități de lucru cu elevii axate pe predarea-învățarea-evaluarea basmului în mediul formal sau nonformal;
3) exemple de bune practici, metode inovative și activități de lucru cu elevii axate pe implicarea în acțiuni/proiecte de incluziune și sprijinire a grupurilor sociale vulnerabile (vizând dezvoltarea spiritului civic, voluntariat, cetățenie democratică etc.) – element de noutate în cadrul proiectului, menit să încurajeze cadrele didactice de diferite specializări, nu doar de limba română. 
La toate secţiunile, lucrările vor fi însoţite de fişa de înscriere și procesul-verbal de preselecție la etapa județeană. Data limită până la care pot fi expediate lucrările este: 26 mai 2024 (data poştei), pe adresa: CLUBUL COPIILOR MEDGIDIA, Str. Rahovei nr. 9A, cod 905600, loc. Medgidia, judeţul Constanţa, cu menţiunea: Pentru concursul „În lumea lui Făt-Frumos“. Pentru tipărirea textului/textelor în revista cu ISSN conţinând lucrările premiate și referatele cadrelor didactice, care va fi distribuită câştigătorilor în format electronic, acestea vor fi trimise până la începutul lunii iunie şi pe adresa de e-mail em280577@yahoo.com (lucrările la secţiunea basm ilustrat vor fi scanate). Nu se percepe taxă de participare! 
Juriul va fi alcătuit din cadre didactice de limba şi literatura română şi arte plastice din instituţiile partenere: Clubul Copiilor Medgidia, Liceul Tehnologic „Pontica“ din Constanţa, Şcoala Gimnazială „Constantin Brâncuşi“ Medgidia și Liceul Tehnologic „Dacia“ Pitești. Echipa de proiect își asumă atribuţiile de evaluare și clasificare a lucrărilor, mediatizare şi diseminare a rezultatelor, realizare şi expediere a diplomelor, cărților și revistei concursului. Festivitatea de premiere va avea loc la Casa de Cultură „I.N. Roman“ Medgidia, vineri, 28 iunie 2024, ora 11,00, după festivitate premianții și cadrele didactice fiind invitați (cu solicitare de confirmare a prezenței) la o dezbatere televizată la Clubul Copiilor Medgidia, în care își vor susține lucrările și vor împărtăşi schimburi de informaţii și păreri, experienţe de viață sau din derularea activităților școlare și extrașcolare.

Pentru elevi
Numele şi prenumele cadrului didactic îndrumător: 
Şcoala: 
Adresa şcolii: 
Disciplină: 
e-mail/ telefon: 

Numele şi prenumele elevului: 
Clasa: 
Secţiunea: 
Titlul lucrării (lucrărilor):


Pentru cadre didactice
Numele şi prenumele:
Şcoala: 
Adresa şcolii: 
Disciplină: 
e-mail/ telefon:

